Ernest Attuquaye Armah

Ernest Attuquaye Armah (wɔwoo no 27 Ɔbɛnem 1957) yɛ Nkɔso Nhyehyɛeɛ, Ɔdansini ne Dodow Nhwehwɛmufo. Na ɔsan yɛ amanyɔni ne kan mmrahyɛbaguani ma Trobu-Amasaman mantam a ɛwɔ Greater Accra mantam mu wɔ Ghana .

 Mfitiase asetra ne nhomasua 
Wɔwoo Armah afe 1957 na ɔfiri Afuaman (Manhean Electoral Area) a ɛwɔ Greater Accra Region wɔ Ghana. Ɔnyaa Master of Science abodin krataa wɔ Architecture mu wɔ Kiev Civil Engineering Institute a ɛwɔ Ukraine wɔ afe 1988.

 Ankorankoro asetra ne adwuma 
Armah yɛ Kristoni a ɔne Pentekoste Asɔre no som . Ɔwaree na ɔwɔ mma baanan. Ɔyɛ adwuma sɛ Engineer Panyin wɔ Ga District Assembly.

 Amanyɔsɛm 
Wɔpaw Armah sɛ mmrahyɛbaguani ma Ga South mantam no wɔ mmrahyɛbagua a ɛto so 3 wɔ ɔman a ɛto so 4 no mu wɔ afe 2000 Ghana amansan abatow no mu . Wɔpaw no wɔ National Democratic Congress tekiti so. Na ne mansin no yɛ mmrahyɛbagua nkongua 6 no fa wɔ nkongua 22 a National Democratic Congress dii wɔ saa abatow no mu maa Greater Accra Mantam no mu.

National Democratic Congress dii nkonim kakraa bi a ne nyinaa yɛ mmrahyɛbagua nkongua 92 wɔ nkongua 200 a ɛwɔ mmrahyɛbagua a ɛtɔ so mmiɛnsa a ɛwɔ Ghana man a ɛtɔ so nnan no mu.  Wɔde abatow 41,745 na ɛpaw no wɔ abatow a ɛfata a wɔtow nyinaa mu 78,849 mu. Eyi ne abatow a ɛfata a wɔtow no nyinaa mu 53.8% yɛ pɛ.

Wɔpaw no sen Samuel Nii-Aryeetey Attoh a ofi New Patriotic Party, Thelma Lantwei Lamptey a ofi Convention People’s Party, Abraham Lartey Joe a ofi National Reform Party, Daniel Addoquaye Pappoe a ofi People’s National Convention ne Edward Osei Bonsu a ofi United Ghana Movement . Eyinom nyaa abatow 30,425, 2,510, 1,556, 1,035 ne 335 wɔ abatow a ɛfata a wɔtow no nyinaa mu. Eyinom ne abatow a ɛfata a wɔtow nyinaa mu 39.2%, 3.2%, 2.0%, 1.3 ne 0.4% yɛ pɛ.

Nanso, wɔ afe 2004 abatoɔ no mu, berɛ a wɔguu Ga South mantam no akyi no, Armah gyinaa National Democratic Congress ananmu wɔ Amasaman mantam mu nanso ɔdii nkoguo wɔ Samuel Nii-Aryeetey Attoh anim .

Afe 2008 mu no, ɔbɛyɛɛ mmrahyɛbagua a Ɛto so Anum a ɛwɔ Ghana Aman a Ɛto so Anan no muni . Ɔdii nkonim wɔ Trobu-Amasaman mantam mu wɔ afe 2008 mu wɔ National Democratic Congress tekiti so. Ɔdii nkonim wɔ atenaeɛ no mu a ne nyinaa yɛ 34,797 wɔ abatoɔ 71,093 a ɛfata a wɔtoeɛ no mu, na ɔnyaa 48.9% wɔ 100% mu. Wɔ afe 2012 abatoɔ mu no, wɔkyekyɛɛ ne mansin mu mmienu, seesei ɛyɛ Trobu mantam ne Amasaman mantam.  Nanso, wannya nkongua biara wɔ amansin abien yi mu.

 Nsɛm a wɔde gyinaa so 

Nkyekyεmu:Ghana mmrahyɛbadwafoɔ 2001–2005
Nkyekyεmu:Ghana mmrahyɛbadwafoɔ 2009–2013